દલિત આદિવાસી અત્યાચાર વિરોધી કાયદો કોર્ટે બિલકુલ બુઠ્ઠો કર્યો નથી. ફક્ત તેનો દુરુપયોગ નહીં થવો જોઈએ એવો સાફ મત સુપ્રીમે મંગળવારે પણ નોંધ્યો છે. એટ્રોસિટી કાયદાનો જો કોઈ દુરુપયોગ કરતું હોય તો તે રોકવાને જ ન્યાય કહેવાય, પરંતુ આવું કહેનારી કોર્ટની વિરોધમાં રસ્તા પર ઊતરવું તે ડો. બાબાસાહેબ આંબેડકરના વિચારોના વિરોધમાં છે.દેશમાં આગ લગાવીને માગણીઓ માન્ય કરી શકાશે અને સુપ્રીમને પણ ઝુકાવી શકાશે એવું વિચારીને તોફાની તત્ત્વો દેશમાં હોળીઓ પેટાવી રહ્યા છે અને રાજ્યકર્તાઓ બારણા બંધ કરીને સુરક્ષિત બેસી રહ્યા છે એવી ટીકા પણ તેમણે કરી હતી.